১৯০৮ সালে আমেরিকার ডেট্রয়েট শহরে হেনরি ফোর্ড বানালেন ‘মডেল টি’। আমজনতার পকেট-উপযোগী প্রথম মোটরগাড়ি। চার আসনের, চার দরজার, মাথাখোলা ‘ট্যুরার’ গাড়ি প্রথমে বিক্রি হতো ৮৫০ ডলারে। এক লিটার পেট্রলে ১০ কিলোমিটার, সর্বোচ্চ গতি ঘণ্টায় ৭০ কিলোমিটার। চার বছরের মধ্যে গাড়ির দাম এক ধাক্কায় কমে হলো ৫৫০। আরও দু বছর পর ৪৪০ ডলারে পাওয়া যেত ফোর্ড ট্যুরার। সেই যে সস্তার চাকা গড়াতে শুরু করল, পরের তিন দশকে আমেরিকা-ইউরোপে রাস্তাঘাট ভরে গেল গাড়িতে। গরিব দেশে আরও শ’খানেক বছর পর সেই গাড়ি বিপ্লবের এক ‘অ্যান্সিলিয়ারি বিপ্লব’ ঘটল, যার নাম ‘কার লোন’!